Document ID: /roh_data/filtered/fineweb-2-filterrobots_roh.jsonl.gz/36729

La posta serra sia filiala a Laax l’autra primavaira. Quai ha communitgà la Posta Svizra. Ella remplazzia la filiala cun ina schliaziun da partenadi. Probabel a partir da matg saja pussaivel da far las fatschentas da posta en la butia dal Volg a Laax. Fin lura restia la filiala existenta en funcziun.
La filiala vegnia serrada per raschuns economicas. I na saja betg reussì da chattar ina schliaziun cun la vischnanca. Il nov model da partenadi saja sa cumprovà en passa 1’100 lieus en l’entira Svizra scriva la Posta vinavant.
RR novitads 11:00